SC Able x Fixzy ความร่วมมือครั้งสำคัญที่พลิกโฉมมาตรฐานช่างซ่อมประเทศไทย [Advertorial]
ตลอดหลายปีที่ผ่านมา SC Asset บริษัทพัฒนาอสังหาริมทรัพย์อันดับต้นๆ ของประเทศ ได้วิจัยและตรวจสุขภาพแบรนด์ (Brand Health Check) พบว่า คุณภาพของบริการหลังการขายเป็นเรื่องสำคัญที่สุดสำหรับลูกค้า SC Able บริษัทลูกในเครือจึงถือกำเนิดขึ้นเพื่อดูแลปัญหานี้โดยตรง ทั้งเรื่องงานซ่อมบำรุง งานหลังบ้านทั้งหมด รวมถึงการเปิดโรงเรียนสอนวิชาช่าง SC Academy และการจับมือกับ Fixzy บริษัทผู้ให้บริการทุกเรื่องช่างรายแรกของไทย THE STANDARD มีโอกาสพูดคุยกับสองผู้บริหารหลัก คุณสมศักดิ์ เธียรธีรวิทย์ กรรมการผู้จัดการ SC Able และ คุณรัชวุฒิ พิชยาพันธ์ กรรมการผู้จัดการ แอปพลิเคชัน Fixzy เกี่ยวกับที่มาที่ไปของความร่วมมือและผลประโยชน์ซึ่งไม่เพียงแต่ลูกบ้านของ SC ASSET จะได้รับ แต่ยังเกี่ยวเนื่องถึงมาตรฐานใหม่ที่ยกระดับงานช่างของประเทศไทยกว่าจะมาเป็น SC Able x Fixzyคุณรัชวุฒิ พิชยาพันธ์ กล่าวถึงความร่วมมือให้ฟังว่า ไอเดียแรกเริ่มของ Fixzy คือ เราอยากเป็นจุดบรรจบกันระหว่างผู้อยู่อาศัยกับช่างแขนงต่างๆ อย่างที่ทราบกันดีว่างานซ่อมเป็นปัญหาจุกจิกกวนใจของผู้อยู่อาศัยทุกเพศทุกวัย และเกิดขึ้นมาเรื่อยๆ Fixzy ใช้คอนเซปต์เดียวกับแอปพลิเคชันเรียกรถ คือเกิดเหตุที่ไหน ทำอะไร ก็เรียกการใช้งานผ่านแอปฯ ช่างของเราจะให้บริการถึงบ้าน มีระบบให้เรตการทำงาน และร้องเรียนเพื่อรักษามาตรฐาน เราเปิดให้บริการตรงนี้มา 3 ปี และพบว่าลูกค้าเริ่มมีความคาดหวังมากขึ้น ช่างจาก Fixzy ต้องดี ต้องเก่ง งานต้องเรียบร้อย ประกอบกับเรื่องมาตรฐานการให้บริการ พวก service mind เรายังอ่อน มีโอกาสได้เจอ SC Able และทราบว่าทาง SC Able กำลังเปิดศูนย์ฝึกอบรมมาตรฐานช่าง และเราต้องการยกระดับมาตรฐานช่างอยู่แล้ว ก็เลยมาร่วมมือกัน สร้างมาตรฐานใหม่ให้แก่ช่างซ่อมไทยการร่วมมือในครั้งนี้ไม่เพียงแต่เป็นการพัฒนาช่างซ่อมของ Fixzy เพียงเท่านั้น แต่ยังถือเป็นการพัฒนามาตรฐานช่างซ่อมของประเทศไทย SC Able เป็นบริษัทลูกของ SC Asset เรามีภารกิจหลักสองอย่างคือซ่อมและสอน กล่าวคือดูแลซ่อมแซมบ้านที่อยู่ในระยะเวลาประกัน 1 ปีให้แก่ลูกบ้านของ SC Asset และจัดตั้งศูนย์ฝึกอบรมเพื่อยกระดับพัฒนาฝีมือช่างที่จะเข้าไปซ่อมแซมให้ลูกค้าของ SC Asset จริงๆ หลักสูตรการฝึกอบรมของเราเปิดกว้างมาก บุคคลทั่วไปที่สนใจงานช่าง หรือเป็นอยู่แล้ว แต่อยากเรียนรู้เพิ่มก็สามารถมาฝึกอบรมได้ฟรี ไม่เสียค่าใช้จ่ายใดๆ ผู้ที่เข้าอบรมกับ SC Academy จะได้รับการฝึกสองด้าน ด้านแรกเป็นเรื่องของเทคนิค ซึ่งเราได้ผู้เชี่ยวชาญจากบริษัทคู่ค้า ไม่ว่าจะเป็นจากสี อิฐ ปูน หรือเครื่องใช้ไฟฟ้ามาสอนให้โดยตรง เมื่อผ่านหลักสูตรนี้ตามมาตรฐานที่กำหนดแล้วก็จะไปอบรมในเรื่องของมาตรฐานการให้บริการ (service standard) ตั้งแต่เรื่องมารยาท การปฏิบัติตัวกับลูกค้าในกรณีต่างๆ SC Able เข้ามาช่วยเรื่องมาตรฐานช่าง ซึ่งไม่ใช่แค่ช่างของ SC Able เพียงอย่างเดียว แต่ทั้งหมด คุณสมศักดิ์กล่าวความร่วมมือระหว่าง SC Able x Fixzy ทำให้เกิดช่างซ่อมที่มีมาตรฐานเป็นจำนวนมาก ลูกค้าทั่วไปสามารถเรียกใช้ได้ผ่านแอปพลิเคชัน Fixzy ส่วนลูกบ้าน SC Asset ก็ได้รับการบริการคุณภาพและตรงต่อเวลาในระยะนอกประกัน ปัญหาที่แท้จริงของช่างในประเทศเราคือช่างที่รับจ้างทั่วไปมีคุณภาพและมาตรฐานการซ่อมน้อยมาก การที่ SC Able และ Fixzy ร่วมมือกัน ผลที่เกิดขึ้นทำให้เราได้ช่างที่มีคุณภาพมาตรฐานมากขึ้นในแต่ละเดือน ปีหนึ่งประเทศไทยจะมีช่างคุณภาพจริงๆ เกิดขึ้นเยอะมาก อย่างตอนนี้ Fixzy มีช่างได้มาตรฐานไม่ต่ำกว่า 4000 ทีม และ SC Academy ก็ผลิตช่างคุณภาพไม่น้อยกว่า 600 คนในระยะเวลาไม่กี่เดือน คุณรัชวุฒิเสริมทัพเทรนด์ที่อยู่อาศัยกับการพัฒนาอย่างยั่งยืนผมว่าเทรนด์ที่อยู่อาศัยในอนาคต แต่ละบริษัทคงไม่ต่างกันมากหรอก เพราะเราต่างมุ่งไล่ตามเทคโนโลยีและงานออกแบบให้โก้หรู แต่ถ้าให้เติบโตอย่างยั่งยืน ผมว่าเราต้องกลับมาดูที่บริการหลังการขาย เพราะนั่นคือสิ่งที่จะอยู่กับลูกค้าของเราไปอีกหลายสิบปี คุณสมศักดิ์กล่าว นโยบายหลักของ SC Asset คือไม่ทิ้งลูกค้า หลักการง่ายๆ ซึ่งนำพายุทธศาสตร์ SC 4.0 ที่ตอบโจทย์การใช้ชีวิตของผู้อยู่อาศัย โดยใช้หลัก Human-Centric มากกว่า Customer-Centric ค้นหา pain point ของผู้อยู่อาศัย และแก้ปัญหาด้วยนวัตกรรม 
SC Able บริษัทลูกในเครือ SC Asset ถือกำเนิดขึ้นเพื่อดูแลปัญหานี้โดยตรง ทั้งเรื่องงานซ่อมบำรุง งานหลังบ้านทั้งหมด รวมถึงการเปิดโรงเรียนสอนวิชาช่าง SC Academy และการจับมือกับ Fixzy บริษัทผู้ให้บริการทุกเรื่องช่างรายแรกของไทย 